Andrei Vlad a câștigat titlul cu FCSB, însă se gândește să părăsească clubul din SuperLiga în perioada de mercato din vară. Gigi Becali a dezvăluit că este dispus să îl lase să plece liber de contract, însă rezerva lui Ștefan Târnovanu ezită să semneze rezilierea.
Andrei Vlad are o singură apariție între buturi în sezonul 2023-2024, iar viitorul portarului la FCSB este sub semnul întrebării. Gigi Becali i-a propus să plece gratis de la gratis de la „roș-albaștri”, însă nu în orice moment.
Gigi Becali a anunțat că oferta pentru Andrei Vlad nu rămâne valabilă și dacă se apropie startul sezonului 2024-2025. Patronul „roș-albaștrilor” spune că portarul vrea să își găsească echipă înainte să plece de la FCSB.
„Dacă vrea să plece, să plece. I-am dat hârtie în alb să o semneze. I-am zis că dacă vrea să plece, să plece acum pentru că îi dau drumul liber, fără niciun ban. Dacă nu pleacă acum nu îl mai las să plece. I-am spus lui Mihai să îi dea să semneze.
Domne, stai să găsesc. Păi, vrei să pleci sau nu vrei să pleci? Da, dar să îmi găsesc. Eu stau la cheremul tău, semnează hârtia că te las liber fără bani și după îți găsești. Să pot să îmi iau portar, după dacă ne apropiem la revedere, nu te mai las.
Dacă pleacă îmi iau portar, dar el vrea să plece, dar nu pleacă. Vreau să plec, dar dacă îmi găsesc. Sunt la cheremul tău?”, a spus Gigi Becali la FANATIK SUPERLIGA, show live pe site-ul FANATIK.RO, de la ora 10:30, în fiecare zi de luni, marți și vineri.
FCSB caută un atacant sud-american, așa cum Cristi Coste a dezvăluit la FANATIK SUPERLIGA. Gazda emisiunii a spus că Florin Vulturar a plecat în America de Sud pentru a găsi un atacant pentru grupele Champions League.
„Impresarul favorit al lui Gigi Becali e plecat de câteva zile în America de Sud. A fost la niște turnee în Statele Unite și de acolo s-a dus direct în Brazilia. Se caută acel atacant, acel număr 9. E vorba de visul lui Gigi Becali, grupele Ligii Campionilor.
În ultimul timp, la FCSB au fost niște păreri divergente vizavi de transferuri. Gigi Becali l-a convins pe Daniel Popa, nu cred că l-a semnat încă. Mihai Stoica a venit și a spus că lui nu i-a plăcut Daniel Popa, dar a dat și un exemplu din trecut, de la FCSB, pe Stefan Nikolic”, a spus Cristi Coste.